open-index/open-wikipedia-markdown huggingface dataset:
Tipografi

**Tipografi** atau bahasa Inggeris *Typography* (berasal dari kata bahasa Greek *typos* = bentuk dan *graphein* = menulis) merupakan teknik dan seni mengatur huruf menggunakan gabungan bentuk huruf cetak, saiz fon, ketebalan garis, garis pandu (*line leading*), jarak aksara, dan ruang huruf untuk menghasilkan hasil seni aturan huruf dalam bentuk fizikal atau digital. Matlamat utama tipografi adalah mengatur teks (isi) dalam bentuk yang mudah dibaca dan menarik dipandang. 

Tipografi dihasilkan melalui pengatur huruf, jurutipografi, artis grafik, pengarah seni dan pekerja perkeranian. Ia pernah merupakan pekerjaan khusus, tetapi penggunaan komputer telah membuka ruang bagi pengguna biasa dan pereka visual generasi baru.

## Tipografi teks
Dalam tipografi tradisi, teks digubah untuk membentuk sesuatu yang menarik dibaca, dianalisis dan nampak memuaskan, tanpa disedari pembaca. Taburan sekata dengan gangguan dan kejanggalan minimum merupakan kunci jelas dan heningnya teks.

Pemilihan fon barangkali merupakan aspek utama tipografi teks — tulisan fiksyen prosa, bukan fiskyen, rencana pengarang, pendidikan, keagamaan, saintifik dan komersil semuanya mempunyai ciri-ciri dan keperluan yang berbeza. Untuk bahan sejarah, fon yang telah bertapak sering kali dipilih mengikut skim *genre* sejarah, dengan pertindihan penting antara zaman sejarah.

Susun atur teks, nada atau *warna* set adalah penting, dan mainan teks dengan ruang putih halaman dan unsur grafik lain bergabung untuk memberika "rasa" atau "gema" kepada isi. Dengan media cetak, jurutipografi juga mengambil berat tentang birai kulit, pemilihan kertas dan cara cetakan.

Tipografi bergantung kepada ortografi dan linguistik, struktur dan kekerapan perkataan, morfologi, binaan fonetik dan sintaksis linguistik. Tipografi juga bergantung kepada budaya (bahasa, negara). Sebagai contoh, adalah menjadi kebiasaan di Perancis bagi meletakkan ruang tak-terputus (*non-breaking space*) sebelum titik bertindik (:) atau koma bertitik (;) dalam ayat, dan tidak dalam bahasa Melayu.

## Lihat juga

* Abjad
* Kaligrafi
* Penerbitan atas meja
* Ortografi
* Pemproses perkataan
* Sistem tulisan

## Rujukan
* Bringhurst, Robert (2002). *The Elements of Typographic Style* (versi 2.5). Vancouver: Hartley & Marks. ISBN 0-88179-133-4. 
*  *Lexique des règles typographiques en usage à l'Imprimerie nationale*, Imprimerie nationale, 2002, ISBN 2-7433-0482-0, untuk tipografi Perancis

## Pertubuhan berkaitan
* ATypI
* Type Directors Club

## Pautan luar
* Comp.fonts FAQ: General Info - Section four of six of the newsgroup FAQ
* Typographica - a daily journal of typography
* Typography, Type and Design
* Typography Directory
* Typo.cz - information on Central European typography and typesetting
* Web Typography
* Microsoft Typography page 
* EServer TC Library: Typography
* FontSite.com - Some articles on basic typography for desktop publishers
* Diacritics Project — All you need to design a font with correct accents
* Twenty Faces
* Planet typography - A magazine on contemporary typography + a directory, a manual and other topics related to typefaces
* Macro-Typography: A Style Guide
Pertempuran Balikpapan

**Pertempuran Balikpapan** membabitkan tentera Australia yang menyerang Balikpapan di persisiran tenggara Borneo, yang bermula pada 1 Julai 1945. Terdapat sesetengah pihak yang menyifatkan bahawa ia merupakan pembaziran tenaga manusia Australia kerana perperangan hanya berlanjutan enam minggu selepas itu. Bagaimanapun perlu diingat bahawa tiada siapa yang tahu bahawa bom atom akan memendekkan perperangan sekurang-kurangnya 1 tahun.

Selama dua minggu sebelumnya pihak penyapu periuk api Berikat telah membersihkan sejumlah besar periuk api yang diletakkan di pelabuhan Balikpapan oleh kedua pihak. Satu konvoy sejumlah 100 buah kapal mendaratkan Brigade ke 18 dan ke 21 di selatan bandar Balikpapan. 

Battalion ke 16 dan ke 27 merupakan pasukan pertama mendarat di Klandasan, di selatan pinggir Balikpapan. Kemaraan mereka berbeza dengan banyaknya: dengan Battalion ke 27 mara dengan laluan mudah sementara Battalion ke 16 menerima penentangan sengit. 

Sehari selepas pasukan Australia mengambil alih Gunung Malang, lapangan terbang Sepinggang jatuh ketangan Battalion ke 14 tanpa penentangan. Brigade ke 25 menerima tentangan hebat dari tentera Jepun yang berkubu dibukit sekeliling.

Pada 4 Julai, walaupun ditentang hebat oleh pasukan Jepun yang bersembunyi di bukit sekeliling, pasukan Australia menawan lapangan terbang Manggar. Beberapa meriam tentera laut yang dimiliki musuh menyebabkan kerosakan besar kepada kereta kebal Australia, oleh itu pada malam itu peronda Australia menyerang dan merampas kedudukan meriam tersebut. Di Utara Brigade ke 25 sedang mara sepanjang Lebuh raya Milford berhadapan dengan tentangan sengit. Unit Australia mengalami banyak kerugian sepanjang 4 Julai dan 9 Julai. 

Menjelang 21 Julai tentera Jepun telah berundur melalui perkampungan di Batuchampar, bertempur dengan gigih sepanjang masa. Apabila pihak musuh berundur kearah bukit pasukan Australian memutuskan untuk tidak ikut sama. 

Perbatasan lain di operasi Balikpapan di buka di sebelah barat Teluk Balikpapan pada 5 Julai. Ia bertujuan untuk menghapuskan sebarang tentangan pihak Jepun yang mampu mengancam kapal-kapal yang memenuhi teluk tersebut. Tentangan sebenar tidak bermula sehingga 7 Julai, dan itupun separuh hati. Batalion ke 9 mara dengan mudah dengan hanya pertempuran sekali-sekala dengan musuh.
Balikpapan

**Balikpapan** merupakan sebuah bandar yang terletak di wilayah Kalimantan Timur, Indonesia. Bandar ini memiliki wilayah seluas 946 kilometer persegi dan populasi penduduk seramai 535,829 orang (2005)

Balikpapan terdiri dari 5 daerah:
* Balikpapan Utara
* Balikpapan tengah
* Balikpapan timur
* Balikpapan selatan
* Balikpapan barat

Majoriti pendatang adalah dari Pulau Jawa, Sulawesi , dan Banjarmasin.

## Rujukan

## Pautan luar

*  Kesultanan Pasir
*  Lagu BALIKPAPAN 'Beriman Olah Bebaya'
Kampung Nenasi Darat

**Kampung Nenasi Darat** berada dalam negeri Pahang, Malaysia. Ia terletak bersebelahan dengan kampung Nenasi Pantai.
Dendrobranchiata

**Dendrobranchiata** ialah cabang kelompok jenis udang yang hidup di dalam air. Walaupun kelihatan sama sahaja dengan udang halus, udang berbeza dengan udang halus dari segi struktur insangnya. Insang udang bercabang (oleh itu, namanya *dendro* = "pokok"; *branchia* = "insang"), manakala insang udang halus berlamela. Takson kembar bagi Dendrobranchiata ialah  Pleocyemata yang terdiri daripada semua udang halus, udang karang, ketam, dan sebagainya.

Udang boleh didapati di dalam air masin dan air tawar. Pada masa kini, udang air masin dan air tawar diternak secara besar-besaran di kebanyakan negara. Di Malaysia, udang diternak di Pahang dan Sabah. Ladang ternakan udang di Pahang hanya untuk di eksport. Udang yang hidup di pertambahan air payau ada beberapa jenis yang ada seperti udang tambak sehingga populer disebut udang laut. Di samping itu, beragam jenis udang yang benihnya masuk dari laut ke dalam tambak. Meskipun demikian, jenis-jenis udang dan ikan yang di budaya kan semisel ikan.

## Rujukan
Westland Wasp

**Westland Wasp** merupakan generasi pertama helikopter anti kapal selam atas kapal yang berkuasa turbin-gas, ringan. Ia adalah hasil program P.531 yang sama yang menghasilkan Scout tentera British dan berasaskan Saro Skeeter yang lebih awal dengan enjin piston. Ia memenuhi keperluan 'MATCH' (MAnned Torpedo-Carrying Helicopter) oleh Tentera Laut Diraja British bagi helikopter kecil yang mampu mendarat di atas kapal friget dan mampu membawa dua torpedo pensasar.

## Pengenalan
Tentera laut Diraja Malaysia memulakan era udaranya apabila enam pesawat Wasp HAS MK1 dibeli daripada tentera laut diraja British pada akhir 1987. Satu cawangan unit udara yang dikenali sebagai KD Rajawali ditauliahkan pada 11 Mei 1990. Helikopter Westland Wasp merupakan helikopter ringan yang dilengkapi dengan radio UHF dan VHF untuk berkomunikasi dengan pengkalan dan kapal. Ia juga dilengkapi dengan sistem GPS bagi memudahkan pemanduan. Salah satu daripadanya diletakkan di Muzium Sultan Abu Bakar, Pekan, Pahang.

## Sejarah reka bentuk
Sistem MATCH timbul kerana ancaman kapal selam dengan kelajuan dan jarak serangan yang meningkat, dan peningkatan jarak dari mana ancaman ini dapat dikesan. Persenjataan atas kapal semasa tidak mempunyai jarak secukupnya yang diperlukan, dengan itu MATCH merupakan pada asasnya senjata bersedia (*stand-off weapon*) dengan helikopter membawa torpedo ke sasaran dan diarahkan di mana dan bila melancarkannya. Tidak seperti pesawat lebih moden, Wasp tidak mempunyai sonar, dan terhad bagi bertindak seiring dengan kapal induknya.

Penerbangan pertama prototaip model P.531 berlaku pada 28 Oktober 1962. Prototaip berbeza dengan mempunyai pendaratan bawah berbentuk kayu pogo kekal, tanpa tayar, dan pengeluaran sepenuhnya bermula tidak lama selepas itu, 98 keseluruhannya dihasilkan bagi tentera diraja British. Ia merupakan pesawat yang amat berjaya, dieksport ke Brazil, Belanda, Indonesia, Malaysia, New Zealand dan Afrika Selatan. Mengkagumkan, sejumlah 125 pesawat dihasilkan keseluruhannya.

## Spesifikasi (Wasp HAS.1)

## Lihat juga

## Pautan luar
* Helicopter History site section on the Wasp.
For more information on the role of Rating Aircrewmen in the Royal Navy visit http://www.aircrewman.org.uk
Semut api

Semut api termasuk dalam genus Solenopsis merujuk kepada semut yang bewarna merah dan mampu mengigit. Gigitannya amat menyakitkan, dikatakan semut api dinamakan sedemikian kerana gigitannya seperti dibakar api.

Gigitannya mampu menyebabkan tempat yang digigit berair, dan bagi mereka yang mempunyai alahan, mampu menyebabkan mata dan telinga berdarah.
Kadayan Universe

Kedayan Online atau singkatannya KOL merupakan laman web Kedayan / Kadayan yang pertama di dunia. Laman ini merupakan hasil kerjasama longgar di antara Persatuan Kedayan Sabah, komuniti Kedayan Sarawak dan orang perseorangan. Laman ini bertahan dari 1999 - 2002 kerana kekurangan dana dan tenaga kerja.
Pada tahun 2005, Kadayan Universe telah dibina menggunakan server komersial standard. Pada tahun ini juga, portal Kadayan yang pertama, arimi.biz telah dilancarkan dan beroperasi sepenuhnya sejak bulan Okt, 2005. Di samping itu, pihak arimi.biz juga melancarkan laman wikinya tersendiri, dikenali dengan nama Kadayan Wiki Apakian? . Laman wiki ini diharapkan boleh menjadi wiki yang berwibawa di masa akan datang.

Laman-laman lain bagi orang-orang Kadayan termasuklah:

* Kedayan Online
* Suambi Kedayan
Rumah Penghulu Abdul Ghani

Rumah Penghulu Demang Abdul Ghani terletak di Pekan Merlimau kira-kira 22 km dari Bandar Melaka menghala ke Muar. Rumah unik bersenibina campuran ini di bina dalam tahun 1914 oleh Datuk Penghulu Demang Abdul Ghani, Penghulu Kawasan Merlimau.

Ia dikatakan bersenibina campuran kerana terdapat pelbagai senibina yang mewakili pelbagai bangsa. Setelah Penghulu Demang Abdul Ghani meninggal clunia, beliau telah digantikan oleh anaknya Mohd Natar dan rumah tersebut dikenali sebagai **rumah Penghulu Md. Natar**.

## Rujukan
Main Page to

__NOTOC__
__NOEDITSECTION__

Laman ini dipercayai merupakan laman pertama di Wikipedia Bahasa Melayu, dan dibiarkan di sini hanya untuk rujukan . 
Kandungan asal laman ini adalah seperti di bawah:
----

Main Page to text:
Institusi

**Institusi** atau **pranata** merupakan struktur dan mekanisma aturan dan kerjasama sosial(kanca) yang mengawal perlakuan dua atau lebih individu. Institusi merupakan pola yang tertubuh untuk memenuhi berbagai-bagai keperluan manusia, yang melangkau tujuan dan umur mana-mana individu, dan membuat serta menguatkuasa undang-undang yang mengatur perlakuan manusia.

## Lihat juga
* Institut
Awan

**Awan** () ialah jisim yang terbentuk daripada wap air yang naik dan berkumpul menjadi gumpalan titisan air yang terapung di atmosfera. Ia kelihatan seperti asap berwarna putih atau kelabu di langit. 

## Pembentukan awan
Udara selalu mengandungi wap air. Apabila wap air ini memeluwap menjadi titisan, terbentuklah awan. Pemeluwapan ini boleh berlaku dengan dua cara:

# Apabila udara panas, lebih banyak wap terkandung di dalam udara karena air lebih cepat menyejat. Udara panas yang sarat dengan air ini akan naik tinggi, hingga tiba di satu lapisan dengan suhu yang lebih rendah, wap itu akan mencair dan terbentuklah awan, molekul-molekul titik air yang tak terhingga banyaknya. 
# Suhu udara tidak berubah, tetapi keadaan atmosfera adalah lembap. Udara makin lama akan menjadi semakin tepu dengan wap air.

Apabila awan telah terbentuk, titik-titik air dalam awan akan menjadi semakin besar dan awan itu akan menjadi semakin berat, dan perlahan-lahan daya tarikan bumi menariknya ke bawah. Hinggalah sampai satu peringkat titik-titik itu akan terus jatuh ke bawah dan turunlah hujan.

Namun jika titisan air tersebut bertemu udara panas, titik-titik itu akan mengewap dan lenyaplah awan itu. Inilah yang menyebabkan itu awan selalu berubah-ubah bentuknya. Air yang terkandung di dalam awan silih berganti mengewap dan mencair. Inilah juga yang menyebabkan kadang-kadang ada awan yang tidak membawa hujan.

Berat titik-titik air dalam awan boleh mencapai beberapa juta tan, namun biasanya saiz (isipadu) awan adalah amat besar, jadi ketumpatan awan sebenarnya adalah cukup rendah untuk membolehkan angin di bawah dan di dalam awan menyokongnya.

## Pengelasan awan

Awan dibahagikan kepada dua kategori umum: lapisan dan perolakan. Awan-awan ini dinamakan awan stratus (awan berlapis) dan awan kumulus (awan berlonggok). Dua jenis awan ini seterusnya dibahagikan kepada empat kumpulan mengikut ketinggian.

;Keluarga A - Awan tinggi (6,000 m ke atas)
* Sirus (CI)
* Sirostratus (Cs)
* Sirokumulus (Cc)

;Keluarga B - Awan pertengahan (2,000 - 5,000 m)
* Altostratus (As)
* Altokumulus (Ac)

;Keluarga C - Awan rendah (2,000 m ke bawah)
* Stratus (St)
* Nimbostratus (Ns)
* Kumulus humilis (Cu)
* Kumulus mediokris (Cu)
* Stratokumulus (Sc)

;Keluarga D - Awan menegak
* Kumulonimbus (dikaitkan dengan hujan lebat dan ribut petir) (Cb)
* Pirokumulus

## Hubungan dengan manusia
Motif awan sering dinampakkan pada ukiran kayu rumah-rumah orang Melayu.

## Lihat juga
* Hujan
* Kabus
* Puting beliung
* Ribut
* Taufan

## Rujukan

## Pautan luar

* Pembentukan awan di Malaysia 
* Seni Awan Fotografi
RMS Empress of Asia

**RMS ''Empress of Asia**'' adalah sebuah kapal samudera yang dibina pada 1910-an oleh Fairfield Shipbuilding and Engineering Company, Govan di Sungai Clyde, Scotland untuk Canadian Pacific Steamships.

Ia merupakan salah satu kapal yang terbabit dalam pemindahan owang awam dari Singapura ke India sekitar 1 - 15 Februari 1942 semasa pihak Jepun menyerang dan menakluk Malaysia dan Singapura. Kapal 'Empress of Asia' tidak begitu bernasib baik dan ditenggelamkan dalam perjalanan oleh serangan udara Jepun.

## Lihat juga
* Penjajahan Jepun di Tanah Melayu
Kolej Antarabangsa KBU

**Kolej KDU** diasaskan pada tahun 1983. Lokasi utamanya di Petaling Jaya menjadikannya salah satu Koleh swasta di Malaysia yang mempunyai kampus yang dibina khusus. Memenuhi Polisi Pendidikan Negara (*National Education Policy*), Kolej KDU terus membantu memenuhi kehendak pendidikan negara dengan memulakan program penjimatan dan membuka pintu bagi pemuda dan pemudi Malaysia bagi meneruskan pendidikan mereka dibidang ekedemik, profesional, vokational, dan bidang teknikal tempadan dan diluar negara. Ia meneroka American Universities Transfer Programme di Malaysia. Pada 1987, British Twinning Degree Programme diperkenalkan di Kolej KDU. 

## Pautan luar
* http://www.kdu.edu.my/index.html
Kolej IKIP Kuantan

**Kolej IKIP Kuantan**
Kampus 3, Jalan Dato' Abdullah, 
25050 Kuantan, Pahang.
Tel :[60]9-5678999 
Fax : [60]9-5677999. 

## Kini
Kolej IKIP, yang kini dikenali sebagai Kolej Yayasan Pahang (KYP), telah ditubuhkan pada 31 Disember 1998.
Selain menawarkan program diploma home-grown, KYP juga menawarkan program diploma dan ijazah melalui kerjasama dengan universiti tempatan dan luar negara, bagi memastikan peluang pendidikan berkualiti yang selaras dengan visi Yayasan Pahang untuk memartabatkan masyarakat berpengetahuan bertaraf dunia. Ini adalah sebahagian daripada matlamat yang dinyatakan dalam Pelan Pembangunan Pendidikan 2015-2025.
Semua program di KYP mendapat akreditasi penuh dari Agensi Kelayakan Malaysia (MQA) dan diiktiraf oleh Kementerian Pengajian Tinggi Malaysia serta Jabatan Perkhidmatan Awam. KYP telah mencapai taraf IPT berdaya saing di bawah penilaian MyQuest 2022

## Pautan luar
*https://kyp.edu.my/tentang-kyp/#:~:text=Kolej%20Yayasan%20Pahang%20(KYP)%2C,di%20bawah%20penilaian%20MyQuest%202022.
* http://www.ikip.edu.my/ 
* http://utm.ikip.edu.my/
Gunung Santubong

**Gunung Santubong** yang terletak di Sarawak, Malaysia merupakan sebuah daripada gunung legenda yang terkenal di Sarawak. Ia terletak 35 km di utara Bandar Kuching. Setinggi sekitar 810 meter, gunung ini terletak di sebuah semenanjung kecil yang dinamakan semenanjung Buntal yang popular kerana aktiviti-aktiviti pelancongannya.

## Ringkasan
Gunung Santubong terletak kira-kira 35 kilometer di bahagian utara pusat bandar Kuching dan puncaknya boleh dilihat dengan jelas dari ibu negeri Sarawak ketika cuaca berkeadaan baik.Santubong maksudnya Keranda berasal dari bahasa Kaum Asal Dayak Iban zaman lampau.

Mengikut sejarahnya, pada abad ke-14 Masihi pusat komersial pentadbiran negeri Sarawak ialah Santubong di mana kuala Santubong menjadi pusat kunjungan para saudagar dari Timur dan Barat untuk berniaga. Penemuan pelbagai artifak di kawasan sekitarnya menguatkan lagi dakwaan bahawa terdapat kesan langsung perdagangan di Santubong kepada penyebaran Islam dan Hindu di Sarawak.

Dalam sejarah bangsa asal Dayak Iban,Gunung Santubong berasal dari bahasa Iban asli yang bermaksud keranda atau perahu roh.

Lagenda Dewi Kayangan yang terkenal di Santubong adalah berasal dari sejarah kaum Iban Dewi Kumang dan Dewi Lulong (Iban Goddess) yang menurunkan kemahiran bertenun Pua Kumbu kepada wanita Iban di Santubong zaman silam.

Pada Zaman dahulu Gunung Santubong terkenal di dalam sejarah pahlawan Iban seperti sejarah Unggang Lebor Menoa yang bermimpi bertemu dengan Bunsu Kumang Dan Bunsu Lulong iaitu dua orang Dewi dari kayangan yang tinggal diatas puncak Gunung Santubong.

## Mitos

Berdasarkan mitos masyarakat setempat, Gunung Santubong berasal daripada jasad puteri kayangan yang bernama Puteri Santubong selepas disumpah menjadi gunung.

Menurut mitos, Puteri Santubong dan saudara kandungnya, Puteri Sejinjang diperintah oleh ayahanda mereka, Dewata Mulia untuk turun ke Bumi bagi membantu menyelesaikan konflik sedang dialami Penduduk Kampung Pasir Panjang dan juga Penduduk Kampung Pasir Pandak.

Sebelum turun ke Bumi, mereka bersumpah untuk tidak bertelingkah sesama sendiri ketika berusaha mendamaikan penduduk kedua-dua kampung berkenaan. Usaha mereka akhirnya berjaya. Kedua-dua kampung itu berdamai dan bekerjasama dalam kegiatan perdagangan dengan beberapa buah negeri asing.

Sejak itu, ramai putera raja dari beberapa buah negeri berusaha melamar hati kedua-dua puteri kayangan tersebut. Namun, semua lamaran tersebut ditolak. Bagaimanapun, kedua-dua puteri kayangan berkenaan jatuh cinta terhadap seorang putera raja dan akhirnya bergaduh sesama sendiri.

Akibat pertelingkahan yang melanggar sumpah itu, Puteri Santubong serta Puteri Sejinjang telah disumpah oleh ayahanda mereka dan bertukar menjadi gunung.

Mitos yang popular dalam kalangan masyarakat tempatan itu juga menjadikan Gunung Santubong sebagai antara destinasi pendakian yang terkenal di Sarawak.

## Lihat juga
* Gunung Sejinjang

## Rujukan


## Pautan luar
Bukit Cahaya Seri Alam

**Bukit Cahaya Seri Alam** atau **Taman Pertanian Bukit Cahaya** terletak dalam negeri Selangor, Malaysia. Ia dibuka pada 1986 dengan tujuan utama untuk mampamerkan kemajuan bidang pertanian dan perhutanan di Malaysia. Kecantikan dan keunikan taman ini telah mendorong kementerian untuk membuka taman ini kepada orang awam. Antara kemudahan yang disediakan ialah perkhidmatan bas, basikal sewa, kereta kuda, jungle trekking, kedai makan, kawasan perkhemahan dan chalet. Ia dibuka dari hari Selasa hingga Ahad dan setiap hari cuti umum dari 9.00 pagi hingga 5.00 petang.

## Pautan luar
* bukit Cahaya Agricultural Park  CUTI.
* Bukit Cahaya Sri Alam Agriculturl Park, Virtual Malaysia.
Merpati domestik

**Merpati** () atau **kumba** (Jawi: , nama saintifik: *Columba domestica*) merupakan spesies burung yang paling dikenali dari keluarga Columbidae yang merangkumi sekitar 310 spesies. Ia dicirikan badan gempal dengan leher pendek dan halus, paruh langsing dengan *cere pangkal paruh* berisi. Mereka makan biji benih, buah-buahan dan tumbuh-tumbuhan. Keluarga ini terdapat di seluruh dunia, tetapi pelbagai yang paling besar adalah di ekozon-ekozon Indomalaya dan ekozon Australasia.

Columbidae biasanya dibahagikan kepada lima subfamili, mungkin tidak tepat. Sebagai contoh, merpati tanah dan puyuh merpati Amerika, yang biasanya diletakkan di Columbinae, seolah-olah menjadi dua subfamili berbeza. Aturan yang ditunjukkan di sini menurut Baptista et al. (1997) dengan sedikit kemas kini.

## Etimologi
Perkataan "merpati" dalam bahasa Melayu berasal daripada bahasa Sanskrit पारापत *pārāpata.* *Kumba* (juga dieja *komba*, yakni *burung komba*) pula datang dari dialek Baba.

## Ciri-ciri
Paruh burung merpati tidak bergigi.

## Tabiat
Burung merpati membina sarang yang agak rapuh - sering menggunakan kayu dan serpihan lain - yang mungkin diletakkan di pokok-pokok, pada anjung, atau di atas tanah, bergantung kepada spesies. Mereka bertelur satu atau dua telur pada satu masa, dan kedua-dua ibu bapa menjaga anak mereka, yang akan meninggalkan sarang selepas tujuh hingga 28 hari. 

Tidak seperti burung, kedua-dua jantina burung merpati menghasilkan suatu "susu" dirembeskan dengan meluruhkan sel berisi cecair dari selaput tembolok untuk memberi makan kepada anak mereka.

## Galeri

File:Columba livia in Malaysia.jpg|Burung merpati mencari makanan 
File:Columba livia in Malaysia 2.jpg|
File:MerpatiMalaysia.JPG|Seekor Merpati di Malaysia


## Lihat juga
* Merpati utusan
* Merpati hias

## Rujukan

## Pautan luar
* Hobi mahal, pulangan lumayan, Burung merpati bawa rezeki kepada pemilik
* SEJARAH RINGKAS PERKEMBANGAN MERPATI HIAS DI MALAYSIA
* CARA TERNAK BURUNG DARA ATAU BURUNG MERPATI
* Budidaya Merpati Untuk Pemula
Masjid jamik

**Masjid jamik** atau **masjid jamek** (, *masjid jāmi‘*, or simply: , *jāmi‘*; ), atau kadang kala disebut **masjid besar** (, *jāmi‘ kabir*; ), secara umumnya ialah masjid yang mengendalikan sembahyang tengah hari pada hari Jumaat yang dipanggil solat Jumaat. Ia juga boleh mengendalikan solat hari raya dalam keadaan jika tiada dewan solat lain yang boleh mengendalikan solat tersebut. Pada sejarah awal Islam, bilangan masjid dalam satu-satu bandar sangat dihadkan. Seiring dengan perkembangan bandar dan penduduk, sudah menjadi kebiasaan terdapat banyak masjid mengendalikan solat di kawasan yang sama.

## Masjid jamik di Malaysia
Di Malaysia, masjid jamek kebiasaannya ialah nama bagi **masjid daerah** masing-masing. Terdapat sebuah masjid yang terkenal di ibu negara Kuala Lumpur, Masjid Jamek. Pihak berkuasa negeri-negeri yang bertanggungjawab ke atas hal ehwal agama Islam negeri-negeri juga memperkenalkan dewan solat khas yang boleh didirikan solat Jumaat, dengan nama **Surau Solat Jumaat**. 

## Lihat juga

* Solat - sembahyang dalam Islam
* Surau

## Rujukan
1410

:*Rencana ini adalah berkenaan dengan tahun 1410. Bagi kegunaan lain, sila lihat [[1410 (nombor)]].*

**1410** merupakan tahun biasa yang bermula pada hari Rabu dalam kalendar Gregory.


## Peristiwa

## Kelahiran

## Kematian
Bukit Lanjan

**Bukit Lanjan** ialah sebuah petempatan orang asli Temuan di Selangor, Malaysia. Kampung ini mendapat namanya apabila sekumpulan orang asli Temuan yang pertama sekali tiba, dan ternampak seekor harimau mencakar tanah bukit. Dalam bahasa Temuan, "lanjan" bermakna "mencakar". Oleh itu, mereka menamakan tempat ini sebagai "Bukit Lanjan".

Orang asli Temuan di Bukit Lanjan sekarang tinggal di kampung yang amat berbeza daripada kehidupan mereka dahulu. Mereka tidak lagi berpindah randah, memburu, mengutip buah-buahan, mengail, atau mencari hasil hutan untuk menyara kehidupan. Disebabkan usaha kerajaan Malaysia, perkampungan mereka telah dibangunkan menjadi **Desa Temuan** yang merupakan sebahagian daripada kawasan perbandaran baru yang dikenali sebagai Damansara Perdana. Mereka mempunyai dan mendiami rumah baru dengan keluasan 7,000 kaki persegi.

Terdapat sebanyak 120 keluarga yang tinggal di Desa Temuan. Disini dibina sebuah muzium dan sekolah untuk mereka. Mereka kini bekerja sebagai pegawai di sektor kerajaan serta swasta dan antara mereka, terdapat juga yang menjadi pegawai profesional dan ahli perniagaan. Mereka menganuti agama Islam, Kristian dan terdapat yang masih mengamalkan kepercayaan animisme.
Batavia Air

**Batavia Air** (PT. Metro Batavia) adalah sebuah syarikat penerbangan yang berpangkalan di Jakarta, Indonesia. Ia mengendali perkhidmatan penerbangan dalam negeri ke 30 destinasi dan juga ke luar negara seperti China, Emiriah Arab Bersatu dan Malaysia. Batavia Air berpusat di Lapangan Terbang Antarabangsa Soekarno-Hatta, Jakarta.

## Kod penerbangan
* Kod IATA : **7P**
* Kod ICAO : **BTV**
* Tanda panggilan (*callsign*) : BATAVIA 

## Sejarah

Batavia Air ditubuhkan pada 2002 dan memulakan operasinya pada Januari 2002. Ia pada asalnya dikenali sebagai *Metro Batavia* dan mula menggunakan kapal terbang Fokker F27 yang disewa dari Sempati Air. Penerbangan pertama yang dilancarkan adalah dari Jakarta ke Pontianak pada Januari 2002.

Pada Mac 2007, Kementerian Pengangkutan Indonesia memberi amaran kepada 7 syarikat penerbangan tempatan yang ia akan menarik balik lesen syarikat-syarikat tersebut kecuali jika mereka memperbaiki prosedur-prosedur dalaman bagi meningkatkan keselamatan di udara. Syarikat-syarikat ini diberi tempoh 3 bulan untuk melaksanakan apa yang ditetapkan oleh kementerian. Kementerian itu juga telah menghasilkan sebuah sistem penilaian bagi menilai kadar keselamatan di udara. Syarikat penerbangan yang menduduki tangga ke-3 dianggap memiliki kapal terbang yang kurang selamat. Mereka adalah: Adam Air, Batavia Air, Jatayu Airlines, Kartika Airlines, Manunggal Air Services, Transwisata Prima Aviation dan Tri-MG Intra Asia Airlines.

Pada 31 Januari 2013, pada pukul 12:00 waktu tempatan, Batavia Air berhenti beroperasi.

## Destinasi

Batavia Air mengenadali perkhidmatan-perkhidmatan di bawah (pada January 2005): 

* Destinasi dalam negeri: Balikpapan, Banda Aceh, Banjarmasin, Denpasar Bali, Jakarta, Jambi, Jayapura, Kupang, Manado, Medan, Padang, Palembang, Pangkalpinang, Pekanbaru, Pontianak, Semarang, Surabaya, Tarakan dan Yogyakarta.

* Luar negara: Jeddah, Guangzhou, Kuching, Shanghai, Beijing,dan Singapura

## Armada
Sehingga Disember 2012, armada Batavia Air terdiri daripada:





## Peristiwa dan kemalangan

Pada 21 November, 2007 pesawat Batavia Air 737-400 telah hilang bahagian kepaknya sebesar 40cm kali 50cm jurus selepas berlepas dari Jakarta. Kapal terbang ini berjaya melakukan pendaratan kecemasan dengan selamat dan tiada penumpang yang cedera.

## Pautan luar
*  Batavia Air
*  Armada Batavia

## Rujukan
Masjid Sultan Idris II (nyahkekaburan)

Terdapat banyak masjid bernama **Masjid Sultan Idris II** atau **Masjid Sultan Idris Shah II**:
* Masjid Sultan Idris Shah II, Ipoh
* Masjid Sultan Idris Shah II, Kampung Teluk Muroh
* Masjid Sultan Idris II, Slim River
Angkor

**Angkor** ialah nama yang digunakan untuk merujuk kepada suatu kawasan di Kemboja yang merupakan pusat pemerintahan krom iaitu pemerintahan India Selatan. yang berkuasa di antara abad ke-9 dan abad ke-15 Masihi yang diasaskan oleh Jayavarman II. Kerajaan Angkor menerima pengaruh Hindu-Buddha dan juga sangat maju kerana mempunyai empayar yang luas.

Raja Angkor dianggap sebagai Devaraja yang mempunyai kuasa mutlak. Kerajaan Angkor mencapai zaman kegemilangan semasa pemerintahan Suryavarman II. Raja dibantu oleh kerabatnya dalam menjalankan tugas pentadbiran. Pembinaan baray menjadikan kerajaan Angkor mendapat hasil  pertanian yang lumayan. Kawasan pertanian terletak di tasik Tonle Sap. Tasik Tonle Sap dibina pada abad ke-10 Masihi. Pusat pemerintahan bagi Kerajaan Angkor ialah Harihalaya.

Raja-raja Kerajaan Angkor
* Jayavarman II      (802-850)
* Jayavarman III     (850-877)
* Indravarman I      (877-889)
* Yasovarman I       (889-900)
* Jayavarman IV      (928-942)
* Rajendravarman     (944-968)
* Jayavarman V       (968-1001)
* Sruyavarman I      (1002-1050)
* Udayadityavarman II(1050-1066)
* Harshavarman III   (1066-1080)
* Draranindravarman I(1107-1113)
* Suryavarman II     (1113-50)
555

**555** merupakan tahun biasa yang bermula pada hari Jumaat dalam kalendar Gregory.


## Peristiwa

## Kelahiran

## Kematian
Kampung Kubu Gajah Dalam

**Kampung Kubu Gajah Dalam** ialah sebuah perkampungan yang terletak di Mukim Sungai Buloh, Daerah Petaling, Negeri Selangor Darul Ehsan. Kampung ini dibuka pada sekitar tahun 1930-an dengan penduduk yang berasal dari kawasan Ijok, Batang Berjuntai, dan Kuala Selangor.

Kampung Kubu Gajah Dalam adalah berbeza dengan Kampung Kubu Gajah Luar yang terletak berdekatan Jalan Kuala Selangor.

Kampung Kubu Gajah Dalam dan Kampung Kubu Gajah Luar dipisahkan oleh salah satu sungai besar di Selangor iaitu Sungai Buloh (451.96km), yang bermuara di Selat Melaka. 

Selain Kampung Kubu Gajah Luar, Kampung Kubu Gajah Dalam berkongsi sempadan dengan Kampung Merbau Sempak di utara, Elmina Gardens by Sime Darby di selatan dan Kampung Paya Jaras Hilir.

Jumlah bancian penduduk Kampung Kubu Gajah Dalam pada tahun ? adalah 10,970 orang (65% Melayu, 35% Lain-lain). 

**Sejarah**

Kawasan ini dipercayai mendapat namanya bersempena dengan kubu yang dibina oleh para pemburu gajah sebelum tahun 1930-an. Semasa kampung ini diteroka, dipercayai wujud kubu pemburu di lorong yang menjadi laluan gajah liar untuk ke ladang kelapa sawit yang berdekatan iaitu Ladang Elmina https://en.m.wikipedia.org/wiki/Elmina_Estate. 

Diteroka oleh penduduk awal menggunakan alat asas seperti parang dan cangkul, Kampung Kubu Gajah Dalam mempunyai satu jalan besar iaitu Jalan Kubu Gajah ( kira-kira 4.1km) yang berhubung dengan Jalan Merbau Sempak dan Jalan Paya Jaras Hilir. 

Di sepanjang Jalan Kubu Gajah, penduduk awal telah meneroka jalan-jalan kecil bagi tujuan  bersawah dengan diikuti dengan pembinaan tempat tinggal pesawah. Jalan-jalan kecil tersebut bermula dari Jalan Gajah 1 (di bahagian tengah kampung)sehingga Jalan Gajah 24 (di kawasan pinggir kampung berdekatan Kampung Paya Jaras Hilir). Aturan nombor jalan kecil adalah berdasarkan kawasan yang diteroka terlebih dahulu dan tidak semestinya bersebelahan antara satu sama lain. 

Aktiviti bersawah padi terhenti sekitar tahun [?]  dan digantikan dengan tanaman getah dan kelapa sawit. Kini, 80% daripada Kampung Kubu Gajah Dalam adalah kawasan perumahan di mana penduduknya terdiri daripada pekerja Kerajaan/ swasta dan peniaga.

**Pentadbiran**

Parlimen: Sungai Buloh

DUN: Paya Jaras

Ketua Kampung: Mohamad Safie Said

**Senarai kemudahan asas**:

# Masjid Jamiul Ehsan, Jalan Kubu Gajah
# Perpustakaan Desa Kg Kubu Gajah, Jalan Kubu Gajah
# Pusat Ekonomi Digital, Jalan Kubu Gajah
# Tadika KEMAS Sri Bestari, Jalan Kubu Gajah
# Kebun Komuniti Kampung Kubu Gajah, Jalan Gajah 13
# Akses ke Guthrie Corridor Expressway (melalui Kampung Merbau Sempak) dan [Lebuhraya PLUS](https://en.m.wikipedia.org/wiki/North%E2%80%93South_Expressway_(Malaysia)) melalui Kampung Paya Jaras Hilir
# Akses ke MRT Sungai Buloh - Kajang
# Akses ke Lapangan Terbang Sultan Abdul Aziz Shah, Subang
1920-an

Dekad 1920-an merupakan tahun-tahun dari 1920 hingga 1929, iaitu antara 9 Rabiulakhir 1338 hingga 29 Rejab 1348. Kekadangnya dirujuk sebagai "Zaman Jaz", ia juga digelarkan sebagai "Dua puluhan Gemuruh" di Amerika Utara dan Australia, dan "Dua Puluhan Emas" di Eropah.

Sejak keakhiran abad ke-20, dekad 1920-an telah dikaitkan dengan dekad 1990-an, terutamanya di Amerika Syarikat. Ini disebabkan kedua-kedua dekad dianggapi sebagai masa yang maju dari segi ekonomi dengan kemakmurannya melintasi hampir keseluruh dekad selepas peristiwa terbesar pada keakhiran dekad yang lalu (Perang Dunia I, flu Sepanyol pada akhir 1910-an serta penamatan Perang Sejuk pada akhir 1980-an}.

Walaupun perbandingan tersebut, terdapat banyak perbezaan di antara kedua-dua dekad tersebut:
* Pada pertamanya, negara Jerman, sesama dengan banyak negara Eropah, menghadapi kemelesetan ekonomi pada tahun-tahun pembukaan dekad disebabkan oleh hutang yang sungguh besar kerana peperangan serta Perjanjian Versailles yang berat sebelah. Krisis tersebut memuncak dengan penurunan nilai mata wang mark Jerman pada tahun 1923. Walau bagaimanpun ekonomi Jerman bermakmur pada selebih dekad itu.
* Pada keduanya, dekad ini dicirikan dengan kebangkitan gerakan-gerakan politik yang radikal, terutamanya di kawasan-kawasan yang dahulu merupakan sebahagian empayar. Komunisme menarikkan sungguh ramai pengikut selepas kejayaan Revolusi Oktober dan keazaman Bolshevik untuk memenangi Perang Saudara Rusia. Walau bagaimanapun, Bolshevik kemudian mengamalkan dasar-dasar kapitalis separa — Dasar Ekonomi Baru — dari 1921 hingga 1928. Dekad 1920-an juga mengalami kebangkitan penyokongan puak kanan yang melampau di Eropah serta di tempat lain, bermula dengan Itali, dan dianggapi oleh sebahagian orang di Dunia Barat sebagai antidot kepada Komunisme.

Walaupun begitu, kejatuhan pasaran saham pada Oktober 1929 (sila lihat Selasa Hitam) menandai keakhiran masa yang makmur pada dekad 1920-an.
896

:*Rencana ini adalah berkenaan dengan tahun 897. Bagi kegunaan lain, sila lihat [[897 (nombor)]].*

**897** merupakan tahun lompat yang bermula pada hari Khamis dalam kalendar Gregory.


## Peristiwa

## Kelahiran

## Kematian
897

:*Rencana ini adalah berkenaan dengan tahun 897. Bagi kegunaan lain, sila lihat [[897 (nombor)]].*

**897** merupakan tahun biasa yang bermula pada hari Sabtu dalam kalendar Gregory.


## Peristiwa

## Kelahiran

## Kematian
1900-an

Dekad **1900-an** merupakan tahun-tahun dari 1900 hingga 1909, iaitu antara 28 Syaaban 1317 hingga 18 Zulhijah 1327.


## Peristiwa dan arah aliran

### Teknologi

* Lawrence Hargrave mencipta reka bentuk sayap yang stabil buat pertama kali untuk kapal terbang yang lebih berat daripada udara
* Orville dan Wilbur Wright membuat penerbangan pertama yang didokumenkan dengan kapal terbang berkuasa yang lebih berat daripada udara
* Pengeluaran kereta secara besar-besaran
* Kepopularan peti nyanyi yang meluas
* Terusan Panama dibina oleh Amerika Syarikat
* Mesin fotokopi memulakan era moden untuk pengimejan dokumen.

### Sains
* Hukum sinaran jasad hitam Planck
* Teori kerelatifan khas Albert Einstein
* Einstein menerangkan gerakan Brown dan kesan fotoelektrik

### Seni
Pablo Picasso melukis gambar Les Demoiselles d'Avignon yang dianggap oleh sebilangan orang sebagai kelahiran seni lukis moden.

### Perang, kedamaian, dan politik
* Imperialisme Baru
* Tuntutan untuk pemerintahan sendiri di Ireland
* Perang Boer Kedua tamat
* Pengisytiharan pengakhiran Perang Filipino-Amerika Syarikat oleh Amerika Syarikat
* Tanah-tanah jajahan British di Persekutan Australia membentukkan Komanwel Australia
* Perang Rusia-Jepun mengasaskan Empayar Jepun sebagai kuasa dunia
* United Kingdom Great Britain dan Ireland dan Republik Perancis Ketiga memeterai Entente Cordiale
* Pemberontakan Rusia 1905.

## Orang
### Pemimpin Dunia
* Perdana Menteri Madeline Thornton (Hungary-Amerika)
* Perdana Menteri Edmund Barton (Australia)
* Perdana Menteri Alfred Deakin (Australia)
* Perdana Menteri Chris Watson (Australia)
* Perdana Menteri Sir George Reid (Australia)
* Perdana Menteri Andrew Fisher (Australia)
* Maharaja Franz Josef (Austria-Hungary)
* Perdana Menteri Sir Wilfrid Laurier (Kanada)
* Maharaja Wilhelm II (Jerman)
* Raja Victor Emmanuel III (Itali)
* Paus Leo XIII
* Paus Pius X
* Maharaja Nicholas II (Rusia)
* Raja Alfonso XIII (Sepanyol)
* Perdana Menteri Antonio Maura (Sepanyol)
* Ratu Victoria (United Kingdom Great Britain dan Ireland)
* Raja Edward VII (United Kingdom Great Britain dan Ireland)
* Perdana Menteri Robert Arthur Talbot Gascoyne-Cecil, Marquis Salisbury Ketiga (United Kingdom Great Britain dan Ireland)
* Perdana Menteri Arthur James Balfour (United Kingdom Great Britain dan Ireland)
* Perdana Menteri Sir Henry Campbell-Bannerman (United Kingdom Great Britain dan Ireland)
* Presiden William McKinley (Amerika Syarikat)
* Presiden Theodore Roosevelt (Amerika Syarikat)
* Shah Persia (Dinasti Qajar)
# Mozzafar-al-Din Shah, 1896-1907
# Mohammad Ali Shah, 1907-1909
# Ahmad Shah Qajar, 1909-1925

### Tokoh-tokoh

## Nota kaki
1910-an

Dekad **1910-an** merupakan tahun-tahun dari 1910 hingga 1919, iaitu antara 19 Zulhijah 1327 hingga 8 Rabiulakhir 1338. Tempoh ini juga merupakan kemuncak ketenteraan Eropah yang bermula pada separuh kedua abad ke-19. Gaya hidup yang konservatif pada separuh pertama serta warisan perikatan tentera telah digantikan selama-lamanya dengan pembunuhan waris raja Austria, Archduke Franz Ferdinand, pada 28 Jun 1914. Pembunuhan itu mencetuskan rangkaian peristiwa yang menyebabkan peperangan dalam tempoh 30 hari di Eropah dan kawasan-kawasan lain. Konflik yang berpanjangan akan tamat hanya pada November 1918 dengan Persetiaan Versailles yang menimbulkan perbalahan.

Perang Dunia I — juga digelarkan sebagai "Perang Agung" — telah dikatakan sebagai konflik yang meluas dan termahal dalam sejarah (pada masa itu), dan meninggalkan warisan yang abadi semasa dekad-dekad yang berikutan. Peperangan itu juga diingati kerana ia menyebabkan kejatuhan empayar-empayar dan pemerintahan beraja yang lama. Keluarga Habsburg serta Wilhelm II dari negara Jerman dibuang negeri selepas tahun 1918, sedangkan Tsar Nicholas II dari Rusia dan keluarganya dihukum mati oleh revolusioner Rusia.

Dekad ini juga digambarkan sebagai tempoh revolusi di banyak negara. Mexico menjadi penganjur dalam arah aliran ini pada November 1910 ketika diktator Porfirio Diaz disingkir dengan akibat perang saudara yang berlanjutan sehingga hampir 1919. Rusia mengalami keadaan yang serupa kerana Perang Agung telah menyebabkan keruntuhan semangat serta keadaan ekonomi yang kelam-kabut. Suasana seumpama ini telah menggalakkan pengasasan Bolshevisme yang kemudiannya dinamakan sebagai "Komunisme".

## Peristiwa dan arah aliran
### Tanpa tarikh tepat
* Sistem **[[piring hitam]]** yang berbentuk cakera mengalahkan silinder fonograf dalam pasaran untuk menjadi bahantara komersil yang terutama pada sepanjang dekad ini.
Harian Metro

***Harian Metro*** merupakan akhbar harian tabloid petang berbahasa Melayu di Malaysia di bawah naungan The New Straits Press (Malaysia) Berhad.

Meskipun unggul sebagai akhbar pilihan pembaca, banyak benda yang *Harian Metro* sedikit ketinggalan berbanding akhbar saingannya, *[[Kosmo!]]*.

## Sejarah penubuhan

Sebelum kehadiran *Harian Metro*, terdapat di kalangan penyokong media sudah merasakan perlunya ada sebuah akhbar harian petang berbahasa Melayu di Lembah Klang. Walau bagaimanapun, ia masih tidak menjadi kenyataan sehinggalah New Straits Times Press menyahut cabaran itu. Akhbar petang pertama Malaysia berbentuk tabloid dilancarkan pada 25 Mac 1991 dengan pesanan cetakan awal 30,000 sehari. Sejak itu, *Harian Metro* diterbitkan enam hari seminggu (Isnin hingga Sabtu) oleh Berita Harian Sdn Bhd. Pada 25 Mac 1992, *Harian Metro* melancarkan edisi selatannya di Johor Bahru. Edisi selatan itu diterbitkan sebagai tabloid pagi. Pesanan cetakan pertama di kilang New Straits Times Press di Senai ialah 15,000. 

Pada Julai 2020, ia telah dilaporkan bahawa *Harian Metro* bersama beberapa akhbar tempatan lain iaitu *[[Berita Harian]]*, *[[Utusan Malaysia]]*, *[[New Straits Times]]* (NST) dan *[[The Malaysian Reserve]]* bakal memindahkan lokasi operasinya dari Kuala Lumpur ke Shah Alam, Selangor menjelang penghujung 2020 hingga pertengahan 2021. Pemindahan itu sebagai sebuah pelan pemulihan Media Prima Berhad yang berdepan dengan kemelut kewangan.

### ''Metro Ahad''

Sejak itu, Harian Metro memperkembangkan sayapnya ke seluruh negara dengan mewujudkan edisi utara dan timur untuk memenuhi selera tempatan. Harian Metro mencatatkan jualan tertingginya iaitu 390,019 naskhah pada 31 Oktober 2009. Penerbitan Harian Metro menjadi lengkap apabila ia mengeluarkan edisi Ahadnya, iaitu *[[Metro Ahad]]* pada 20 Ogos 1995 dengan keluaran pertama mencatat 100,003 naskhah. Metro Ahad mencatat jualan tertingginya sebanyak 433,480 naskhah pada 8 November 2009.

## Matlamat

Matlamatnya pada peringkat awal ialah untuk menyampaikan maklumat bagi penduduk Lembah Klang mengenai peristiwa yang berlaku di Kuala Lumpur dan sekitarnya. Namun, berdasarkan sambutan menggalakkan, Kumpulan NSTP kemudiannya meluaskan pengedaran akhbar berkenaan ke seluruh Semenanjung. Selain berita tempatan, Harian Metro juga menyajikan berita terkini di peringkat nasional dan global.

## Rujukan

## Pautan luar
* Laman web rasmi
250

**[[250]]** merupakan tahun biasa yang bermula pada hari Selasa dalam kalendar Gregory.

## Peristiwa
### Mengikut tempat
#### Afrika
* Kemaharajaan Aksum (Axum) menguasai perdagangan di Laut Merah.

#### Amerika
* Kota Teotihuacán dibina semula sebagai sebuah kosmogram empat suku oleh arkitek-arkitek Zapotek yang dibawa masuk dari Monte Albán di Oaxaca.

#### Asia
* Zaman Kofun bermula di Jepun.

#### Empayar Rom
* Sekumpulan orang Frank menembusi kawasan Sepanyol sejauh Tarragona (tarikh anggaran).
* Tentera Goth menyerang Moesia.
* Tentera Alamanni menyingkirkan orang-orang Rom dari kawasan Donau-Ries moden.
* Satu wabak tercetus di Mesir dan merebak ke seluruh Empayar Rom.

### Mengikut topik
### Seni dan Sains
* Diophantus menulis karya *Arithmetica*, karya algebra pertama yang bersistem.

## Kelahiran
* Maximian, maharaja Rom (tarikh anggaran)
* Galerius, maharaja Rom (tarikh anggaran)
* Constantius Chlorus, maharaja Rom dan bapa kepada Constantine Agung (tarikh anggaran)
* Licinius, maharaja Rom (tarikh anggaran)
* Arius, paderi Kristian serta pengasas mazhab Arianisme

## Kematian
* 20 Januari - Paus Fabian
* Ambrose dari Alexandria, penulis Kristian (tarikh anggaran)
* Santo Denise
Bahasa Tagalog

**Bahasa Tagalog** (, dalam tulisan Baybayin: ) ialah salah satu bahasa terpenting di Republik Filipina. Bahasa ini suatu bahasa cabang Filipina dalam rumpun bahasa Austronesia yang turut merangkumi bahasa Melayu.

## Sejarah

Perkataan *Tagalog* berasal dari perkataan  *tagá-ílog* lakuran kata  *tagá-* yang bermakna "penduduk asal" dan  *ílog* yang bermakna "sungai", atau "penduduk asal di tepi sungai". Sejarah bahasa Tagalog tidak begitu diketahui sebelum datangnya pedagang Sepanyol kerana ia tidak memiliki tradisi penulisan. Namun, pakar bahasa telah membuat kesimpulan bahawa leluhur bangsa Tagalog berasal dari bahagian timur laut Mindanao atau bahagian timur Visayas.

Buku pertama yang ditulis dalam bahasa Tagalog adalah *Doctrina Cristiana* (Doktrin Kristian) yang ditulis pada 1593 dalam bahasa Sepanyol dan dua versi bahasa Tagalog - satu dalam tulisan Baybayin dan kedua dalam abjad Rumi.

Sewaktu penjajahan Sepanyol, paderi-paderinya telah menghasilkan beberapa buah kamus dan buku tatabahasa Tagalog seperti *Vocabulario de Lengua Tagala* (1613), *Vocabulario de la lengua tagala* (1835) dan *Arte de la lengua tagala y manual tagalog para la adminstración de los Santos Sacramentos* (1850).

Penyair Tagalog, Francisco "Balagtas" Baltazar (1788-1862) sering disamakan dengan pujangga terkenal Inggeris, William Shakespeare. Karyanya yang terkenal adalah *[[Florante at Laura]]* yang ditulis awal kurun ke-19.

## Pengkelasan

Tagalog adalah sebuah bahasa Filipina Tengah dan tergolong dalam keluarga bahasa Austronesia.

Ia mempunyai hubungan rapat dengan bahasa yang ditutur di kawasan Bicol dan Visayas.

Bahasa-bahasa yang telah membuat sumbangan penting dalam pembangunan perbendaharaan kata bahasa Tagalog termasuk bahasa Sepanyol, Inggeris, Hokkien, Melayu, Arab (menerusi bahasa Melayu) dan bahasa-bahasa tempatan yang lain.

## Perbandingan perbendeharaan kata bahasa Tagalog dengan bahasa Melayu

Berikut ialah beberapa perkataan Bahasa Tagalog yang serupa makna serta ejaan di dalam Bahasa Melayu. **"Mga"** disebut seperti (*manga*).

## Tatabahasa
Bahasa Tagalog mempunyai tatabahasa berpola Bahasa Filipina, yakni kata kerja terletak di hadapan ayat, serta subjek dan objek. (KK + S + O). Sistem tatabahasa ini serupa dengan bahasa-bahasa di Pulau Borneo (Bahasa Kadazandusun), di Kepulauan Filipina (Bahasa Suluk, Bahasa Cebuano, Bahasa Ilokano) dan di Pulau Taiwan (Bahasa Amis).

**Contoh Ayat**

*"*'Sumipa** ako ng bola."'' "Aku **menyepak''' bola."

## Bilangan dalam Bahasa Tagalog
Oleh sebab bahasa Tagalog termasuk dalam keluarga bahasa Melayu, kata bilangannya hampir sama dengan kata bilangan bahasa Melayu dan Jawa. Tagalog juga meminjam kata bilangan bahasa Sepanyol akibat daripada penjajahan Sepanyol selama 333 tahun (1565 - 1898) ke atas Kepulauan Filipina.

## Pautan luar
*  Tagalog Lang
*  Tagalog Grammar
*  Tagalog Translator
*  Tagalog Dictionary
*  Filipino Phrasebook

----
1 SM

## Peristiwa
### Mengikut topik
#### Agama
* Tarikh tradisional (25 Disember) kelahiran Jesus sebagaimana yang ditetapkan oleh Dionysius Exiguus dalam zaman anno Domini, menurut kebanyakan cendekiawan. Bagaimanapun, seorang cendekiawan berpendapat bahawa Dionysius menetapkan tarikh kelahiran Jesus sebagai tahun 1 Masihi. Cendekiawan-cendekiawan itu tidak pada diri sendiri menetapkan tarikh kelahiran Jesus pada kedua-dua tahun tersebut. Sebaliknya, kedua-dua tahun ini berasal daripada kenyataan kabur Dionysius bahawa kekonsulan Probus Junior bermula 525 tahun selepas Kebangkitan Semula Jesus. Sesetengah cendekiawan mencadangkan bahawa pemerian tentang kelahiran Jesus dalam Wasiat Baru membayangkan bahawa beliau dilahirkan pada musim luruh dan bukannya musim sejuk — gembala-gembala semasa itu hanya menjaga biri-biri untuk melindungi anak-anak biri yang selalu dilahirkan pada musim bunga. Tetapi Bethlehem adalah berhampiran dengan Jerusalem, dan banyak biri-biri yang digunakan untuk pengorbanan candi datangnya dari sana. Bukit-bukit di sekitarnya adalah padang ragut yang utama, dan gembala-gembala bekerja dari waktu siang sehingga waktu malam setiap hari pada sepanjang tahun di kawasan itu. Disebabkan oleh ini, adalah mustahil bagi sesiapa untuk menyimpul tentang masa kelahiran Christ berdasarkan kenyataan bahawa gembala-gembala bekerja di padang ragut.

## Kematian
* Herod Agung, mengikut sesetengah tafsiran Josephus. Bagaimanapun, Josephus juga menyebut tentang gerhana sebelum kematian Herod. Johannes Kepler menetapkan tarikh kejadian gerhana itu sebagai 4 SM.

## Lihat juga
* Tahun sifar untuk kelaziman-kelaziman berbeza yang digunakan oleh para ahli sejarah dan ahli astronomi bagi tahun-tahun "SM".
4 SM

## Peristiwa
### Mengikut tempat
#### Rom
* Archelaus menjadi etnark Judea. Herod Antipas menjadi raja Galilee.

## Kelahiran
* Tarikh kelahiran Jesus yang mungkin (maut k.k. 30 Masihi). Hari jadi Jesus mungkin bukannya Hari Krismas seperti yang dirayakan. Sesetengah cendekiawan mempercayai bahawa hari jadi Jesus adalah dalam bulan September, manakala yang lain mengatakan bahawa tarikh itu jatuh pada musim bunga.

## Kematian
* Herod Agung
* Marcus Tullius Tiro, abdi terbebas Cicero
5 SM

## Peristiwa
### Mengikut tempat
#### Judaea
* Hari jadi Jesus secara tradisi ditetapkan pada sekitar masa ini, dan dianggarkan sebagai 29 September. (Sumber: www.new-life.net )

## Kelahiran
* Hari jadi John si Baptis (lihat 8 SM) dan Jesus umumnya tidak diketahui, tetapi 5 SM telah dianggap sebagai tarikhnya. Perayaan Passover (sering pada sekitar 21 April) telah disebut sebagai tarikh yang mungkin bagi kelahiran Christ, berdasarkan anggapan bahawa ini mempunyai kaitan dengan beliau menjadi pihak menuntut Al-Masih, atau tarikh lahirnya mungkin mempunyai kaitan dengan Passover. (Lihat 33 Masihi).
** John si Baptis
** Jesus

## Kematian
6 SM

## Peristiwa
### Mengikut tempat
#### Rom
* Caesar Augustus menghantar feret-feret (dinamai 'viverrae' oleh Plinius) ke Kepulauan Balearic untuk mengawal wabak arnab.
* Tiberius dihantar ke Armenia, dan kemudian bersara di Rhodes.

## Kelahiran
* Tarikh hari jadi Jesus yang mungkin, 17 April.

## Kematian

## Nota
7 SM

## Peristiwa

## Kelahiran
* Tarikh lahir Jesus yang mungkin, menurut kemunculan sebuah bintang yang amat terang di atas Laut Mediterranean pada bulan Mei tahun ini.

## Kematian